
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I PIKËS SË HEDHJES SË MBETURINAVE, NË QYTETIN E BAJRAM CURRIT

Në mbështetje të nenit 100 të Kushtetutës, të neneve 5, pika 1, 20 e 21 të   ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të nenit 8 të ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e ministrit të Punëve Publike, Transportit dhe Telekomunikacionit, Këshilli i Ministrave                                  

VENDOSI:

1.  Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i pikës së hedhjes së mbeturinave, në qytetin e Bajram Currit.
2. Shpronësimi të bëhet në favor të bashkisë së Bajram Currit.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen 15 000 (pesëmbëdhjetë mijë) m², tokë bujqësore, me vlerë të përgjithshme  shpronësimi 4 530 000 (katër milionë e pesëqind e tridhjetë mijë) lekë.  
4.  Ky fond, prej 4 530 000 (katër milionë e pesëqind e tridhjetë mijë) lekësh, të përballohet nga llogaria e veçantë e Ministrisë së Financave në Bankën e Shqipërisë “Fondi i shpronësimeve”. 
5. Shpenzimet procedurale, në vlerën 191 600 (njëqind e nëntëdhjetë e një mijë e gjashtëqind) lekë, të përballohen nga bashkia e Bajram Currit.
6. Shpronësimi të fillojë më 30.5.2009 dhe të përfundojë më 30.8.2009. 
7. Pronarët e përmendur në listën, që i bashkëlidhet këtij vendimi, për të cilët është bërë shënimi “Proces gjyqësor”, të kompensohen, për efekt shpronësimi, pasi të ketë përfunduar procesi gjyqësor dhe pasi të paraqesin dokumentacionin e plotë të pronësisë dhe vendimin e formës së prerë të gjykatës, pranë bashkisë së Bajram Currit.
8.  Bashkia e Bajram Currit të kryejë verifikimet për përputhshmërinë e sipërfaqeve, që shpronësohen, me numrat e pasurive në pronësi të pronarëve. 
9. Ngarkohen Ministria e Punëve Publike, Transportit dhe Telekomunikacionit, Ministria e Financave dhe bashkia e Bajram Currit për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha













Lista e pronarëve që shpronësohen si rezultat i ndërtimit të “Pikës së hedhjes së mbeturinave B.Curri”

	Nr.
	Emri
	Atësia
	Mbiemri
	Nr.
pasurisë
	Zona
kadastrale
	Lloji
i
pasurisë
	Çmimi
	Sipërfaqja
	Vlera totale
	Shënime

	1
	Erenik
	Zenun
	Gjyriqi
	1/18
	1347
	Tokë bujqësore
(vreshtë)
	302 lekë/m2
	12000 m2
	3 624 000 lekë
	Proces gjyqësore

Pretendon 
Ali Gjongecaj

	2
	Abdullah
	Adem
	Gjyriqi
	1/16
	1347
	Tokë bujqësore
(vreshtë)
	302 lekë/m2
	3000 m2
	906 000 lekë
	Proces gjyqësore

Pretendon 
Ali Gjongecaj

	Shuma
	
	
	
	
	
	
	
	15 000 m2
	4 530 000 lekë
	








